Boekgesprek werp lig op storie oor ma se boodskap van hoop | Netwerk24
Boekgesprek werp lig op storie oor ma se boodskap van hoop
09 Julie 2020 06:03
’n Boekgesprek oorMia: ’n Ma se storie van verlies en hoop word Woensdag (15/07) op Facebook gevoer.
Bloemnuushet op 4 Junie berig oor Mariska Robberts se boek, Mia: ’n Ma se storie van verlies en hoop.
Lesers het Woensdag (15/07) die kans om gratis na ’n gesprek op Facebook te luister van Lientjie Mentz, redakteur van Bloemnuus, met Robberts en Colette du Plessis, wat die boek help skryf het.
Robberts vertel in die boek, wat vroeg Junie in e-formaat verskyn het en nou op winkelrakke beskikbaar is, die storie van haar dogtertjie wat sewe jaar gelede in ’n motorongeluk dood is en haar soeke na vertroosting. Robberts en Du Plessis sal praat oor hoe hulle saamgewerk het om die storie te vertel.
Die boek is by Exclusive Books, Bargain Books en op bestelling by CUM-boeke beskikbaar en as e-boek by Takealot, Snapplify, Kobo en Amazon.
Volg die gesprek om 18:00 op Bloemnuusse Facebook-blad. Lesers wat hierna kyk, kan ’n eksemplaar wen. Like dié inskrywing sodra jy daarop inskakel om aan die kompetisie deel te neem.